text: 15-årig knallertkører mistede livet
  02 februar 2019 kl. 07.26
  En 15-årig dreng er død på Odense Universitetshospital, efter at han på knallert fredag aften kørte ind i et skilt og blev hårdt kvæstet. 
  Den tragiske ulykke skete kort efter klokken 23 på Stationsvej i Andst, hvor den 15-årige knallertkører tørnede ind i et skilt og blev hårdt kvæstet.
  - Drengen blev via sygehuset i Kolding overført til Odense Universitshospital, hvor lægerne i nat længe kæmpede for hans liv, men desværre forgæves, oplyser vagtchef Henrik Sønderskov, Syd- og Sønderjyllands Politi, lørdag morgen til TV SYD.
  Den 15-årige dreng var fra Kolding, og hans pårørende er underrettet.
  Ifølge politiet var der ikke andre trafikanter involveret i ulykken. Det var en forbipasserende, der slog alarm.
  